Andri Jermak

Andri Jermak (ukraina keeles Андрій Борисович Єрмак; sündinud 21. novembril 1971 Kiievis) on Ukraina riigiametnik ja jurist. Ukraina Presidendi Kantselei ülem 11. veebruarist 2020 kuni 28. novembrini 2025. 

 Biograafia 
1989. aastal lõpetas Kiievi 259. keskkooli, seejärel töötas haridusministeeriumi alluvuses olevas õpetajate täiendkoolituse keskinstituudis tehniliste õppevahendite osakonnas laborandina. 1995. aastal lõpetas Kiievi Taras Ševtšenko nimelise ülikooli rahvusvaheliste suhete instituudi, omandades rahvusvahelise eraõiguse magistrikraadi ja inglise keele tõlkija diplomi.  

1991–1995 oli Proxeni advokaadibüroo jurist-assistent ja kaastöötaja. Ta nõustas paljusid suuri rahvusvahelisi ettevõtteid, kes sel ajal peale Nõukogude Liidu lagunemist Ukrainaga koostööd alustasid. 1992–1995 nõustas avalik-õiguslikku organisatsiooni "Itaalia-Ukraina Assotsiatsioon", mis tegeles kahe riigi kultuuri- ja haridussidemete arendamisega. 

Koos partneritega asutas ta õigusbüroo B.E.R.S. ja Partnerid, mis alustas tööd Ukraina jaoks uutes õigusvaldkondades (kaubandusõigus, dumpinguvastased uurimised, finantsõigus ja intellektuaalomand). 1997. aastal asutas ta koos kahe oma kursusekaaslase, Vasyl Vaštšenko ja Mihhail Prihhodkoga „Rahvusvahelise Õigusbüroo", mis spetsialiseerus intellektuaalomandi õigusele ning meediagruppide õigusabile. Ta oli üks esimesi, kes pakkus süstemaatilist õigusabi meedia-, filmi- ja televisiooniettevõtetele https://web.archive.org/web/20200213044957/https://www.pravda.com.ua/rus/articles/2020/02/12/7240284/ 

21. mail 2019 nimetas Ukraina president Volodõmõr Zelenskõi ta Ukraina presidendi abiks. Sellel ametikohal vastutas ta välispoliitika ja rahvusvaheliste suhete eest, sealhulgas läbirääkimiste eest Venemaa, Ameerika Ühendriikide ja oluliste Euroopa riikidega ning vastutas Ukraina poolel Normandia formaadi kohtumise korraldamise protsesside eest.https://web.archive.org/web/20211010025723/https://www.radiosvoboda.org/a/news-prystajko-pro-jermaka/30214567.html https://web.archive.org/web/20201110222145/https://www.youtube.com/watch?v=C4BtfZQn5os 

Ta oli Ukraina Presidendi Kantselei ülem alates 11. veebruarist 2020. 

2021. aastal nimetas Ukraina ajakiri "Fokus" teda mõjukuselt teiseks ukrainlaseks.https://web.archive.org/web/20211023194250/https://focus.ua/ratings/469369-100-samyh-vliyatelnyh-ukraincev-po-versii-zhurnala-fokus/list/2313/andrey-ermak 

Ukraina president Volodõmõr Zelenskõi allkirjastas 28. novembril 2025 dekreedi, millega vabastas presidendi kantselei juhi Andri Jermaki ametist. Varem teatas Zelenskõi videosõnumis, et Jermak on esitanud tagasiastumisavalduse. 
Samal hommikul otsisid Ukraina Rahvusliku Korruptsioonivastase Büroo (NABU) ja Korruptsioonivastase Eriprokuratuuri (SAPO) uurijad seoses käimasoleva suure korruptsiooniuurimisega (mis puudutab Ukraina tuumaenergia ettevõtet Enerhoatom) läbi Jermaki kodu ja ametiruumid.https://nv.ua/ukraine/politics/glava-ofisu-prezidenta-andriy-yermak-napisav-zayavu-pro-vidstavku-zelenskiy-50564434.html#goog_rewarded

Tunnustus
 2023 – Suurvürst Gediminase orden (Leedu)

 Viited 

 Välislingid 

Kategooria:Ukraina juristid
Kategooria:Sündinud 1971